นัยรัตน์ ธนไวทย์โกเศส

นัยรัตน์ ธนไวทย์โกเศส (ชื่อเล่น แป้ง; เกิด: ) เป็นยูทูบเบอร์ชาวไทย ที่รู้จักกันในวิดีโอเกมไลฟ์สตรีมมิงทางช่องยูทูบชื่อว่า zbing z. (หรือ ซีบิง ซี.) โดยเริ่มทำวิดีทัศน์เมื่อปี พ.ศ. 2557 จนกลายมาเป็นไลฟ์สตรีมเมอร์ยอดนิยมของประเทศไทยด้วยผู้ติดตามมากกว่า 21 ล้านคน

 ประวัติ 
นัยรัตน์เกิดที่กรุงเทพมหานคร ประเทศไทย เธอมีน้องสาวชื่อ สุมณีย์ ธนไวทย์โกเศส เธอจบการศึกษาปริญญาตรีจากมหาวิทยาลัยหอการค้าไทย ในเดือนเมษายน พ.ศ. 2557 เธอเริ่มเล่นเกมผ่านไลฟ์สตรีมมิงอย่างแนวเกมสยองขวัญทางช่องยูทูบของเธอ ต่อมา เธอเริ่มเป็นที่รู้จักจากการเล่นเกมอาร์ค: เซอร์วายเวอร์ อีวูฟ จนเธออยู่ในสังกัดออนไลน์สเตชันทรู ในปี พ.ศ. 2559 เธอมีผู้ติดตามช่องยูทูบของเธอ 1 ล้านคนภายในเวลาสองปี ในปี พ.ศ. 2562 เธอมีผู้ติดตามช่องยูทูบของเธอ 10 ล้านคน ถือเป็นช่องยูทูบแนววิดีโอเกมไลฟ์สตรีมมิงเริ่มแรกของประเทศไทย 

นัยรัตน์เป็นผู้มีอิทธิพลในยูทูบของประเทศไทย โดยเฉพาะในกลุ่มเด็กและวัยรุ่น ในปี พ.ศ. 2562 เธอเป็นขวัญใจแนวแคสเตอร์จากการสำรวจอาชีพในฝันของเด็กไทย

 ผลงาน 
 ผลงานการพากย์ 
 แอน จาก วันพีซ สแตมปีด (2562)
 ปิ้ง จากเกม โฮมสวีตโฮม: เซอร์ไว (2564)
 อูตะ จาก วันพีซ ฟิล์ม เรด (2565)
 ไฮบาระ ไอ (มิยาโนะ ชิโฮะ) จาก ยอดนักสืบจิ๋วโคนัน: จุดเริ่มต้นของไฮบาระ ไอ ~ปริศนารถด่วนทมิฬ~ (2566)
 นาโอมิ อาร์เจนโต้ จาก ยอดนักสืบจิ๋วโคนัน: มฤตยูใต้น้ำทมิฬ (2566)
 MEM-cho จาก เกิดใหม่เป็นลูกโอชิ (2566)
 Shining Glitter จาก คุกกี้รันคิงดอม (2566)
 มิกกะ จาก โดราเอมอนเดอะมูฟวี่: โลกแห่งซิมโฟนี่ของโนบิตะ (2567)
 ไมโล จาก โดราเอมอนเดอะมูฟวี่: เรื่องราวในโลกภาพวาดของโนบิตะ (2568)

 เพลง 
  "ปลดเปลื้องอดีตที่ผ่านพ้น" ร้องร่วมกับ ToNy_GospeL (2564)
  "Festival (เฟสติวัล)" โดย D GERRARD และ ZBING. Z ร้องร่วมกับ ยาทเด็กบ้าน (2568)

 อ้างอิง 

 แหล่งข้อมูลอื่น 




หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:ยูทูบเบอร์ชาวไทย
หมวดหมู่:นักพากย์หญิงชาวไทย
หมวดหมู่:นักพากย์การ์ตูนชาวไทย
หมวดหมู่:นักร้องหญิงชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากมหาวิทยาลัยหอการค้าไทย
หมวดหมู่:บุคคลจากกรุงเทพมหานคร